Ranokršćanska bazilika u Mogorjelu kod Čapljine
<s>Ranokršćanska bazilika u Mogorjelu nalazi se na arheološkom lokalitetu Mogorjelo opštini Čapljini u Bosni i Hercegovini.</s>

<s>Istorija 
Na lokalitetu Mogorjela sredinom I vijeka n.e. doseljenici sa Apeninskog poluostrva izgradili su kompleks privatnog poljoprivrednog imanja.</s><s>Zgradu za preradu poljoprivrednih proizvoda (villa rustica fructuaria) je smjestio na istaknutom dijelu brežuljka (u oviru kasnijih zidova tlocrt vile se nalazi kod sjevernog-glavnog ulaza), a stambenu zgradu (villa rustica habitatoria) na njegovoj prisojnoj padini.</s><s>Ovaj objekat je izgorio u III vijeku.</s>

<s>Početkom IV vijeka preko njegovih ruševina izgrađeno je državno imanje sa vilom koja je najveći dio današnjeg arheološkog lokaliteta.</s><s>Vila na Mogorjelo je služila za snabdjevanje grada Narone, čije se ruševine nalaze u selu Vidu kod Metkovića u Hrvatskoj.</s><s>I ovo imanje je propalo u velikom požaru koji su izazvali Vizigoti između 401. i 403. godine, prodirući prema Rimu.</s>

<s>Oko polovine V vijeka izgrađene su u sjeveroistočnom uglu nalazišta dvije bazilike (basilica gemina), prvo sjeverna, a odmah zatim i južna.</s><s>Prema raznim pregradnjama objekata očito je da se vršila neka adaptacija prostora za obitavanje.</s>

<s>Opis 
Crkve su ukopane u temelje dijela rimske stambene zgrade iz I vijeka.</s><s>Postavljene su paralelno, razdvojene prostorom širine 1.6 m. Njihova ukupna dužina je 21.4 m. Sjeverna crkva je kompleksnija i nešto šira dim.</s><s>21,4x14m.</s><s>Imala je portikus na zapadnoj fasadi sa 5 stubova, narteks, naos i presbiterij, prostoriju sa otvorenim portikusom, krstionicu za odrasle sa piscinom u obliku krsta, te dvije prostorije kojima je namjena nepoznata.</s><s>Uz njen istočni zid su bile  prizidane tri grobnice na svod i zgleda da se ovdje nalazio sarkofag koji se danas nalazi u slobodnom prostoru.</s><s>U drugoj polovini VI vijeka zatrpana je duboka piscina i sagrađena je nadzemna krstionica.</s><s>Južna crkva ima samo narteks i naos sa presbiterijem.</s><s>Izgleda da su krajem VIII i početkom IX vijeka vršene neke pregradnje u juogoistočnoj-okrugloj kuli.</s><s>Na tom mjestu su i nađeni predmeti karolinške provenijencije.</s><s>Nakon toga crkve su propale.</s>

<s>Reference</s>

<s>Literatura 
 Enver Imamović, Ranohrišćanske bazilike u Bosni i Hercegovini</s>

<s>Z‎
Nacionalni spomenici u Čapljini</s>

